**Antti Tapani Tuisku** (s. 27. helmikuuta 1984 Rovaniemi) on suomalainen uransa lopettanut poplaulaja. Hän tuli tunnetuksi *Idols*-televisio-ohjelman ensimmäisenä kautena vuonna 2003, jolloin hän sijoittui kolmanneksi. Antti Tuiskun ensimmäinen albumi *Ensimmäinen* julkaistiin vuonna 2004, ja se myi lopulta tuplaplatinaa. Tämän jälkeen hän on julkaissut kymmenen albumia, joista jokainen on myynyt vähintään kultaa ja yhden kokoelmalevyn. Tuiskun albumeita on myyty yhteensä yli 300 000 kappaletta.

Vuonna 2016 Antti Tuisku voitti Emma-gaalassa vuoden 2015 miessolisti -palkinnon. Tuiskun albumi *En kommentoi* palkittiin vuoden albumina ja vuoden pop-albumina. Hän oli ehdokkaana myös vuoden 2017 Emma-gaalassa ja voitti vuoden live-Emman.

Tuisku päätti laulajauransa Ruisrockissa 2023. Siellä oli paljon faneja muun muassa Alisa Helminen.

Ura
---

### 2003–2005: *Idols* ja uran alku

Tuisku osallistui vuonna 2003 Turun *Idols*-koelauluihin, pääsi jatkoon ja sai kolmannessa semifinaalissa 70 prosentin äänienemmistön, jonka turvin hän pääsi finaaleihin. Hän eteni kilpailussa toiseksi viimeiseen finaaliin asti, jossa sijoittui kolmanneksi Hanna Pakarisen ja Jani Wickholmin jälkeen. Tuisku solmi levytyssopimuksen levy-yhtiö BMG:n kanssa. Tuisku julkaisi keväällä 2004 esikoislevynsä *Ensimmäinen*, josta ilmestyi myöhemmin myös *Deluxe*-versio. Levy myi platinaa. Albumin ensimmäisenä singlenä julkaistiin kappale "En halua tietää", joka nostatti pienen kohun, sillä sen katsottiin plagioivan Justin Timberlaken "Cry Me a River" -hittiä. "En halua tietää" oli Suomen virallisella singlelistalla yhdeksän viikkoa, joista kaksi ensimmäistä kärkipaikalla.

Toukokuussa 2004 Tuisku valmistui ylioppilaaksi Ounasvaaran lukiosta.

Keväällä 2005 Tuisku julkaisi uuden singlen "Tyhjä huone" toiselta albumiltaan, joka sai nimekseen *Antti Tuisku*. Albumi myi päivässä kultaa ja lopulta platinaa. Samana vuonna ilmestynyt joulualbumi *Minun jouluni* ylitti myös kultalevyrajan.

### 2006–2007: Uusia albumeja

Kesäkuussa 2006 julkaistiin "Sekaisin"-single. Se pysyi Suomen virallisella singlelistalla neljätoista viikkoa ja nousi parhaimmillaan kakkossijalle.

Vuonna 2007 Tuiskulle myönnettiin WWF:n tunnustuspalkinto. Palkintoperusteluissa korostettiin, että Tuiskun avulla WWF tavoittaa ympäristöviestillään nuoria ja nuoria aikuisia.

Tuisku julkaisi lokakuussa 2006 kaksi uutta levyä, joista *New York* sisälsi tanssimusiikkia ja *Rovaniemi* pääasiassa balladeja. Tuisku oli ensimmäinen suomalainen artisti, jolta ilmestyi kaksi erillistä levyä samana päivänä.*lähde?* Albumikaksikko teki listahistoriaa, kun *New York* nousi virallisen albumilistan ensimmäiselle ja *Rovaniemi* toiselle sijalle. *Helsingin Sanomien* Nyt-liitteen kriitikolta albumit saivat kehnon vastaanoton.

Tuisku on esiintynyt äänellään Arthurina *Shrek kolmas* -animaatioelokuvassa, joka sai ensi-iltansa 18. toukokuuta 2007.

Tuiskun ensimmäinen kokoelma-albumi *Aikaa (Greatest Hits vol. 1)* julkaistiin 7. marraskuuta 2007. Vuosia myöhemmin Tuisku myönsi kokoelmalevyn olleen vain tekohengitystä hiipuvalle suosiolleen.

Tuisku näytteli Mikkoa elokuvassa *Joulutarina,* jonka Suomen ensi-ilta oli 16. marraskuuta 2007. 

### 2008–2010: Kaksi albumia ja *Tanssii tähtien kanssa*

Vuonna 2008 Tuisku esiintyi pääosassa *Altar Boyz* -musikaalissa, jota esitettiin Helsingin Aleksanterin teatterissa.

"Juuret"-single julkaistiin kesäkuussa 2009.

Suomalaiset euroviisufanit valitsivat heinäkuussa 2009 Antti Tuiskun "Juuret"-kappaleen edustamaan Suomea kansainvälisen Euroviisuklubin järjestämään OGAE Song Contest 2009 -laulukilpailuun, joka pidettiin 8. joulukuuta 2009. Hänen sijoituksensa kilpailussa oli 12. keräten yhteensä 52 pistettä. Kilpailuun osallistui yhteensä 30 maata.

Tuisku julkaisi 23. syyskuuta 2009 uuden albumin *Hengitän*. Albumi nousi ilmestyttyään Suomen virallisen albumilistan kolmanneksi. Albumista julkaistiin 2. joulukuuta 2009 uusi versio, joka sisälsi *Hengitän*-albumin lisäksi yhden uuden kappaleen sekä DVD:n, jolla on mukana Tuiskun konsertti ja dokumentti "Juuret"-musiikkivideon teosta.

Syksyllä 2010 ilmestyi Juhana Salakarin kirjoittama kirja *Hengitän – Äänessä Antti Tuisku*.

Vuonna 2010 Antti Tuisku julkaisi "Atlantti"-singlen, joka sai ensiesityksensä MTV3:n *Pitkä kuuma kesä* -ohjelmassa. Singleä seurasi albumi *Kaunis kaaos*, joka julkaistiin 27. lokakuuta 2010. Albumin tuottivat Antti Riihimäki, Samuli Sirviö ja Kalle Lindroth. Albumi myi vuonna 2011 platinaa.

Tuisku voitti MTV3:n *Tanssii tähtien kanssa* -ohjelman viidennen tuotantokauden tanssija Anna-Liisa "Ansku" Bergströmin kanssa 28. marraskuuta 2010. Pari sai 78 % finaalissa annetuista äänistä.

### 2011–2014: *Minun jouluni 2*, keikka- ja levytystauko sekä *Toisenlainen tie*

Tuisku esiintyi ääninäyttelijänä EB:nä elokuvassa *Hop,* jonka ensi-ilta oli 2011.

Jouluksi 2011 Tuisku julkaisi *Minun jouluni 2* -nimisen jatko-osan vuonna 2005 julkaistulle *Minun jouluni* -albumille. Albumi myi samana vuonna kultaa. Joulukuussa 2011 Tuisku jäi keikka- ja levytystauolle.

Antti Tuisku julkaisi 18. helmikuuta 2013 uuden singlen "Rakkaus on" 10. toukokuuta julkaistulta albumilta *Toisenlainen tie*. Singlen kanssa julkaistiin kappaleen musiikkivideo, joka on kuvattu Egyptissä Mikko Harman ohjaamana. Keväällä 2013 Antti Tuisku oli päätuomarina MTV3-kanavalla nähtävässä *KIDSing*-laulukilpailussa.

Tuisku juhli siihenastista uraansa Toisenlainen tie -nimisellä 10-vuotisjuhlakiertueella syksyllä 2013.

### 2015–2016: *Peto on irti* ja *En kommentoi*

Tuisku Lahden YlexPop-tapahtumassa kesäkuussa 2016
Helmikuussa 2015 Tuiskun julkaisi uuden "Peto on irti" -singlen. Hän esitti sen ensimmäistä kertaa Uuden Musiikin Kilpailussa 21. helmikuuta 2015. Kyseisen esityksen myötä hänestä tuli Twitterissä maailman kuudenneksi trendaavin artisti sinä päivänä.

Tuisku julkaisi kymmenennen albuminsa *En kommentoi* toukokuussa 2015. Albumin on tuottanut Jurek. Albumi myi platinaa eli yli 20 000 kappaletta vuoden 2018 loppuun mennessä. Toukokuuhun 2016 mennessä se oli myynyt tuplaplatinaa. *Helsingin Sanomat* piti sitä yhtenä vuoden parhaimmista levyistä. Albumi on ollut Suomen virallisella listalla yhtäjaksoisesti 119 viikkoa syksyyn 2017 mennessä, ollen 119. listaviikollaan sijalla 11.

Tuisku oli mukana *Vain elämää* -sarjan neljännellä tuotantokaudella syksyllä 2015.

Tuisku julkaisi "Party (papiidipaadi)" -nimisen singlensä 15. joulukuuta 2015. Singlellä esiintyy myös Nikke Ankara. Kappale nousi Suomen virallisen singlelistan ykköseksi.

Huhtikuussa 2016 *En kommentoi* -albumista julkaistiin Deluxe-versio, jossa on kolme uutta kappaletta: "Party (papiidipaadi)", "Pyydä multa anteeks kunnolla" ja "Suurin fani". "Pyydä multa anteeks kunnolla" -kappaleesta julkaistiin musiikkivideo, jossa Tuisku ja tanssija Haza Hajipoori esiintyvät Antti Tuisku by Seppälä -malliston vaatteissa.

Tuisku julkaisi suunnittelemansa vaatemerkin Antti Tuisku by Seppälä huhtikuussa 2016. Tuisku suunnitteli malliston yhdessä stylisti Vesa Silverin ja Seppälän suunnittelija Petri Pelkosen kanssa.

Tuisku konsertoi Hartwall Arenalla 23. ja 24. huhtikuuta 2016 Peto Show -nimisessä konsertissa. Hänen *Peto on irti* -kiertueensa käynnistyi loppuunmyydyltä Tavastia-klubilta kesäkuussa 2015 ja päättyi Rovaniemen Lappi-areenalle 16. joulukuuta 2016. 

WSOY julkaisi lokakuussa 2016 kesän kiertueesta Antti Tuiskun ja valokuvaaja Otto Virtasen kirjan *Petokesä*.

### 2017–2019: *Anatude*, *Idols*-tuomarointi ja keikkatauko

Vuonna 2017 Tuisku jatkoi keikkailua ahkerasti esiintyen muun muassa kesän suurimmilla festivaaleilla.

Helmikuussa 2017 Tuisku tiedotti, että hän toimii syksyllä 2017 Nelosella alkavassa *Idolsissa* päätuomarina. Muita tuomareita olivat Erin sekä Jurek Reunamäki. Kahdeksas Idols-tuotantokausi alkoi 13. syyskuuta ja päättyi finaaliin Espoon Metro Areenalle 1. joulukuuta.

Hän julkaisi 15. syyskuuta albumin *Anatude*, joka oli hänen 11. albuminsa. Albumilta julkaistiin vuoden 2017 aikana singlet "Mä hiihdän", "Rahan takii", "Hanuri" (mukana Boyat), "Aamukuuteen" (mukana Erin), "Tragedia" ja "Swäg" (mukana JVG). Samana päivänä aukesi myös Anatude pop-up -kauppa sekä näyttely Helsingin Forumissa.

Antti Tuiskun yhdeksän konserttia sisältävä *Mun on pakko twerkkaa* -areenakiertue käynnistyi perjantaina 30. maaliskuuta 2018 Tampereen Tähtiareenalta ja päättyi Helsingin Hartwall Arenalle 5. toukokuuta.

Tuisku tiedotti 7. marraskuuta 2017, että aikoo jäädä määrittelemättömän mittaiselle tauolle. Ennen tauolle jäämistään hän esiintyi areenakiertueen jälkeen vielä Provinssissa kesäkuussa 2018.

Elokuussa 2018 WSOY julkaisi Antti Tuiskun elämäkerran *Antti Tapani*, jonka kirjoittivat Antti Aro ja Anton Vanha-Majamaa.

Syksyllä Tuisku muutti Espanjaan ja suoritti Varalan urheiluopistossa liikunta-alan ammattitutkinnon pääosin etäopintoina valmistuen toukokuussa 2019.

Syksyllä 2019 Tuisku osallistui *Vain elämää* -sarjan kymmenennelle tuotantokaudelle.

Tuisku ilmoitti marraskuussa 2019 konsertoivansa uusitulla Helsingin olympiastadionilla 21.–22. elokuuta 2020. Ensimmäinen Bailantai-niminen konsertti myytiin loppuun muutamassa minuutissa ja siksi oli tarkoitus järjestää edellisenä päivänä lisäkonsertti. Kyseiset konsertit kuitenkin peruuntuivat koronaviruspandemian vuoksi ja ne siirrettiin syyskuuhun 2022.

### 2020–2023: *Valittu kansa*

Tuiskun albumi *Valittu kansa*, julkaistiin 7. helmikuuta 2020. *Helsingin Sanomien* Oskari Onninen antoi uskontoteemaiselle levylle viisi tähteä: "*Valittu kansa* on itsetarkoituksellista pervoilua keskellä evankelis-luterilaisen kirkon sisällissotia." *Valittu kansa* nousi albumilistan ykköseksi avausviikollaan helmikuussa 2020. Samalla viikolla albumin 11 kappaleesta yhdeksän nousi singlelistan top 20:een.

Vuonna 2021 ilmestyi WSOY:n kustantama, Tuiskun kirjoittama kirja *Menesty!*. 19. helmikuuta 2021 julkaistiin Tuiskun ensimmäinen EP-levy, *Master Workout*, jolta julkaistiin kaksi singleä "Treenaa" ja "Kipee".

22. lokakuuta 2021 Tuisku julkaisi uuden singlen, "Huonoja ideoita", yhdessä Erika Vikmanin kanssa. 

Maaliskuussa 2022 julkaistiin single "Koti". 9. ja 10. syyskuuta 2022 Tuisku piti jo kahdesti lykkääntyneet Bailantai-konserttinsa Helsingin olympiastadionilla.

Lokakuussa 2022 Tuisku ilmoitti lopettavansa uransa ja esiintyvänsä viimeisen kerran Ruisrockissa Turussa 7.–9. heinäkuuta 2023.

Loppuvuodesta 2022 Antti Tuisku valmistui ratkaisukeskeiseksi lyhytterapeutiksi Helsingin psykoterapiainstituutista, ja hän on perustanut etävastaanoton.

Tuisku on ostanut talon Espanjasta ja ilmoitti keväällä 2023 muuttavansa sinne. Keväällä 2023 Tuisku ilmoitti ryhtyneensä yrittäjäksi. Hän on osaomistajana Loma Espanjassa -nimisessä kiinteistö- ja lomavuokrausyrityksessä.

Tuisku ilmoitti syksyllä 2023 kirjoittavansa itsestään kirjaa, jonka on määrä ilmestyä helmikuussa 2024, kun hän täyttää 40 vuotta.

Tammikuussa 2024 Tuisku ilmoitti tähtäävänsä hiihdossa SM-tasolle ja osallistuvansa lajin Suomen mestaruuskilpailuihin vuonna 2025. Hänen valmentajanaan toimii hiihtovalmentaja Reijo Jylhä. Tuisku edustaa nimeänsä kantavaa hiihtoseuraa AT Ski Teamia.

Julkaisut
---------

*Pääartikkelit: Antti Tuiskun diskografia ja Luettelo Antti Tuiskun kappaleista*
* 2004 – *Ensimmäinen*
* 2005 – *Antti Tuisku*
* 2005 – *Minun jouluni*
* 2006 – *New York*
* 2006 – *Rovaniemi*
* 2009 – *Hengitän*
* 2010 – *Kaunis kaaos*
* 2011 – *Minun jouluni 2*
* 2013 – *Toisenlainen tie*
* 2015 – *En kommentoi*
* 2017 – *Anatude*
* 2020 – *Valittu kansa*
* 2021 – *Master Workout*
* 2023 – *Sisään ja ulos*

Dubbaukset
----------

*Pääartikkeli: Ääninäyttelijäroolit ovat omassa luettelossaan.*

Lähteet
-------

1. 1 2  Antti Tuiskun ura teini-idolista popin supertähdeksi *Nelonen.fi*.  Arkistoitu 20.12.2016. Viitattu 15.12.2015.
2. ↑  Antti Tuisku: "Tykkään tulla lähelle" Me Naiset. Viitattu 17.2.2013.
3. ↑  Nämä Idols-tähdet ylivoimaisia levymyynnissä *mtv.fi*. Viitattu 15.12.2015.
4. ↑  Vedenpää, Ville: Antti Tuisku voitti eniten palkintoja Emma Gaalassa  11.3.2016. Yle. Viitattu 12.3.2016.
5. ↑  Musiikkialan parhaimmisto palkittiin yleisöennätyksen tehneessä Emma Gaalassa: Stam1nalle vuoden metallialbumin palkinto *kaaoszine.fi*.
6. ↑  Idols-tähti Antti Tuisku kannustaa: Pojat rohkeasti mukaan koelauluihin *MTV3.fi*. Viitattu 16.6.2011.
7. ↑  Antti Tuisku on kolmas Idols-finalisti *Ilta-Sanomat*.  8.11.2003. Viitattu 16.6.2011.
8. ↑  Antti Tuisku putosi Idols-finaalista *Ilta-Sanomat*.  3.1.2004. Viitattu 16.6.2011.
9. ↑  Niemelä, Antti: Antti Tuisku *Findance.com*.  10.10.2006. Viitattu 16.6.2011.
10. 1 2 3 4 5  Antti Tuisku Musiikkituottajat – IFPI Finland.  Arkistoitu 15.3.2016. Viitattu 16.6.2011.
11. ↑  Saarinen, Jussi: Missä menee plagiaatin raja? Esittelyssä suomipopin röyhkeimmät ideavarkaudet *Rumba*.  13.8.2011. Viitattu 17.2.2013.
12. ↑  Musiikkituottajat - Tilastot - Suomen virallinen lista: Antti Tuisku - En halua tietää *Musiikkituottajat*. Viitattu 17.2.2013.
13. ↑  Kari Alaluusua: Fanit eivät pääse Antti Tuiskun lakkiaisiin *Kaleva*.  28.5.2004. Viitattu 17.2.2013.
14. ↑  Antti Tuiskun uusi albumi myi kultaa jo ennakkoon *Kaleva*. Viitattu 17.2.2013.
15. ↑  Antti Tuisku: Sekaisin *Findance*. Viitattu 17.2.2013.
16. ↑  Musiikkituottajat - Tilastot - Suomen virallinen lista: Antti Tuisku - Sekaisin *Musiikkituottajat*. Viitattu 17.2.2013.
17. 1 2  WWF Suomi palkitsi Antti Tuiskun *Iltasanomat*.  1.9.2007. Viitattu 17.2.2013.
18. ↑  Antti Tuisku: Rovaniemi *Dome*.  6.10.2006. Viitattu 17.2.2013.
19. ↑  Antti Tuisku teki listahistoriaa *Iltasanomat*.  11.10.2006. Viitattu 17.2.2013.
20. ↑  Antti Tuisku teki kaksi imelää hittilevyä *HS*.  12.10.2006. Viitattu 17.2.2013.
21. ↑  Antti Tuiskun kokoelma täyttä rautaa - biisilista julki *Findance*.  17.10.2007. Viitattu 17.2.2013.
22. ↑  Ylex uutiset *yle.fi*.
23. ↑  Antti Tuisku Elonetissä.
24. ↑  Antti Tuiskun tähdittämä Altar Boyz puhdistaa sielut *Dome.fi*.  14.3.2008. Viitattu 16.6.2011.
25. ↑  Antti Tuisku Juuret *MTV3 Store Download*. Viitattu 17.2.2013.
26. 1 2  Ogae Song Contest 2009 results. *Ogae Son Contest 2009*.  9.12.2009. Viitattu 14.12.2015.
27. ↑  Antti Tuisku: Hengitän *Findance*. Viitattu 17.2.2013.
28. ↑  Musiikkituottajat - Tilastot - Suomen virallinen lista: Antti Tuisku - Hengitän *Musiikkituottajat*. Viitattu 17.2.2013.
29. ↑  Antti Tuisku: Hengitän special edition julkaistaan 2.12. *Warner Music Live*. Viitattu 17.2.2013.
30. ↑  Antti Tuisku avautuu koulukiusaamisesta: Pelkäsin yläastetta *iltasanomat.fi*.  23.8.2010. Viitattu 10.9.2016.
31. ↑  Tässä on Antti Tuiskun uusi kappale Atlantti! *Chaos Tube*. Viitattu 17.2.2013.
32. 1 2  Antti Tuisku: Kaunis kaaos *Findance*. Viitattu 17.2.2013.
33. ↑  Antti Tuisku ja Anna-Liisa Bergström voittivat Tanssii tähtien kanssa -kisan  28.11.2010. Helsingin Sanomat. Viitattu 29.11.2010.
34. ↑  Tanssii tähtien kanssa: Antti Tuisku voitti! *Iltasanomat*. Viitattu 17.2.2013.
35. ↑  Antti miettii sapattia *Iltalehti*. Viitattu 17.2.2013.
36. ↑  Antti Tuiskun yllätysprojekti – dubbausrooli Hop-elokuvassa *MTV3*. Viitattu 17.2.2013.
37. ↑  Antti Tuiskun Minun jouluni 2 -albumi myi kultaa *Warner Music*. Viitattu 17.2.2013.
38. 1 2  Antti Tuiskun tauko on ohi - uutta musiikkia maanantaina *YleX*. Viitattu 17.2.2013.
39. ↑  KIDSing - Antti Tuisku *MTV3*. Viitattu 17.2.2013.
40. ↑  Antti Tuisku juhlii uraansa kiertueella – katso päivämäärät *voice.fi*.  12.4.2013. Viitattu 10.9.2016.
41. ↑  Antti Tuisku uskomattomassa tikissä - Twitterkin sekosi! *iltalehti.fi*. Viitattu 10.9.2016.
42. ↑  Antti Tuisku teki biisin liian tungettelevista kysymyksistä *Iltalehti*.  20.5.2015. Viitattu 22.5.2015.
43. ↑  Antti Tuiskun menestysalbumille tuplaplatinaa – levy jälleen listaykköseksi! - Warner Music Finland *Warner Music Finland*.  3.5.2016. Viitattu 29.5.2016.
44. 1 2  Antti Tuisku tuo Peto Show’nsa Hartwall Arenaan huhtikuussa *HS.fi*.  16.12.2015. Viitattu 25.4.2016.
45. ↑  Musiikkituottajat - Tilastot - Suomen virallinen lista - Artistit *www.ifpi.fi*. Viitattu 15.8.2016.
46. ↑  Antti Tuisku: "Vain elämää on kuin aikuisten leirikoulu!" *Ilta-Sanomat*.  2.6.2015. Viitattu 5.6.2015.
47. ↑  Antti Tuiskun Peto Show nähdään huhtikuussa Hartwall Arenalla! *Warner Music*.  14.12.2015. Viitattu 14.12.2015.
48. ↑  Antti Tuisku: Party (Papiidipaadi) [Feat. Nikke Ankara] *Suomen virallinen lista*. Musiikkituottajat - IFPI Finland ry. Viitattu 21.1.2016.
49. ↑  Antti Tuisku vaatemallistostaan: Ei minulla ole käsitystä siitä, mikä on in *www.iltalehti.fi*. Viitattu 8.4.2016.
50. ↑  Antti Tuiskusta tulee kaksi kirjaa: "Petokesä oli ennen kaikkea rakkauden kesä!"
51. ↑  Nyt lähtee isosti, Antti Tuiskun oma kauppa Helsingin Forumissa aukeaa 15.9. *www.v2.fi*. Viitattu 7.9.2017.
52. ↑  Antti Tuisku lähtee massiiviselle areenakiertueelle - tiedotti keikoista erikoisella uutislähetyksellä *Ilta-Sanomat*.  11.9.2017. Viitattu 28.11.2017.
53. ↑  Antti Tuisku jää määrittelemättömän pituiselle keikkatauolle – "On aika pistää pillit pussiin" *Ilta-Sanomat*.  7.11.2017. Viitattu 28.11.2017.
54. ↑  Antti Tuiskulta kaksi kirjaa! - Warner Music Finland *warnermusic.fi*.  22.8.2016. Viitattu 10.9.2016.
55. ↑  Taavitsainen, Iikka: Antti Tuiskun elämäkerta siirtyy ensi vuodelle - "Haluamme tehdä rauhassa hyvän kirjan" *Savon Sanomat*. Viitattu 7.9.2017.
56. ↑  Antti Tapani Antti Aro, Antti Tuisku, Anton Vanha-Majamaa *adlibris.com*.  16.5.2018.  Arkistoitu 16.5.2018. Viitattu 16.5.2018.
57. ↑  Antti Tuisku julkaisi ensimmäisen kuvan uusilta kotikulmiltaan Espanjasta: "Mitkä maisemat!" *Ilta-Sanomat*.  20.9.2018. Viitattu 20.9.2018.
58. ↑  Antti Tuiskun super-yllätys - valmistui uuteen ammattiin: "Saa onnitella!" *Iltalehti*.  14.5.2019. Viitattu 15.5.2019.
59. ↑  VilleGalle, Antti Tuisku, Vesala... Tässä ovat uudet Vain elämää -tähdet! *www.iltalehti.fi*. Viitattu 2.2.2022.
60. ↑  Antti Tuisku palaa keikkalavoille Olympiastadion-spektaakkelilla: "Meidän show ei kalpene Madonnan rinnalla" *Yle Uutiset*. Viitattu 28.11.2019.
61. ↑  Antti Tuiskun jättikeikan liput menivät kuin kuumille kiville – varattiin loppuun minuuteissa, lisäkeikka perjantaille *Ilta-Sanomat*.  2.12.2019. Viitattu 8.12.2019.
62. ↑  Antti Tuiskun Olympiastadionin keikat siirtyvät syksyyn *mtvuutiset.fi*.  20.4.2021. Viitattu 13.5.2021.
63. ↑  Salo, Sanna: Antti Tuiskun stadionkonsertit siirtyvät jo kolmatta kertaa *Iltalehti*.  27.7.2021. Viitattu 18.1.2022.
64. ↑  Onninen, Oskari: Levyarvostelu: Antti Tuiskun Valittu kansa -albumi on poikkeuksellinen suomalainen pop-teko ja viiden tähden levy *Helsingin Sanomat*.  7.2.2020. Viitattu 8.2.2020.
65. ↑  Hätinen, Jukka: Antti Tuisku albumilistan ykköseksi – melkein koko albumi löytyy singlelistalta *Rumba*.  17.2.2020. Viitattu 19.2.2020.
66. ↑  Antti Tuiskulta yllätysilmoitus – kirjoittaa kirjan: "Yksi hienoimmista koskaan tekemistäni asioista" *Iltalehti*. Viitattu 27.10.2020.
67. ↑  ANTTI TUISKUN LIIKUNTATEEMA JATKUU - ENSI VIIKOLLA JULKAISTAAN ERITYINEN EP-KOKONAISUUS! *Warner Music Finland*.  12.2.2021. Viitattu 19.2.2021.
68. ↑  ANTTI TUISKULTA JA ERIKA VIKMANILTA YHTEISKAPPALE – HUONOJA IDEOITA ON LOPPUVUODEN ISOIN BILEBIISI! *Warner Music Finland*.  21.10.2021. Viitattu 30.1.2022.
69. ↑  ANTTI TUISKU PALAA JUURILLEEN UUDELLA KOSKETTAVALLA KOTI-SINGLELLÄÄN  2.3.2022. WarnerMusicLive. Viitattu 22.4.2022.
70. ↑  Antti Tuisku sai yleisön täyteen hurmokseen Bailantai-stadionkeikallaan: katso räiskyvä kuvakooste *Iltalehti*. Viitattu 9.9.2022.
71. ↑  Antti Tuisku lopettaa uransa – viimeinen keikka erityisessä paikassa *Iltalehti*. Viitattu 20.10.2022.
72. ↑  Kantola, Iida: Antti Tuiskulta jättiyllätys: opiskeli kaikessa hiljaisuudessa uuden ammatin *Ilta-Sanomat*.  29.1.2022. Viitattu 2.2.2022.
73. ↑  Antti Tuisku valmistui terveysalalle – julkaisi poikkeuksellisen kirjoituksen *Iltalehti*. Viitattu 25.11.2022.
74. ↑  Lönnqvist, Niclas: Popstjärnan Antti Tuisku blev terapeut och debiterar 199 euro i timmen.  *Hufvudstadsbladet*, 4.9.2023, s. 18. Artikkelin maksullinen verkkoversio.. Viitattu 4.9.2023.
75. ↑  Enqvist, Niina: AL: Antti Tuisku jättää Suomen – edessä valtava elämänmuutos *Ilta-Sanomat*.  30.3.2023. Viitattu 30.3.2023.
76. ↑  Antti Tuisku lähti mukaan uuteen bisnekseen *Iltalehti*. Viitattu 31.5.2023.
77. ↑  Satu Äijälä: Antti Tuiskulta yllätysveto – tulossa henkilökohtainen kirja *Ilta-Sanomat*.  29.9.2023. Viitattu 29.9.2023.
78. ↑  Antti Tuisku julkaisi jymyuutisen! *www.iltalehti.fi*. Viitattu 4.2.2024.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Antti Tuisku**.
* Antti Tuiskun virallinen sivusto
* Antti Tuisku Last.fm:ssä (englanniksi)
* Ylen Elävä arkisto: Antti Tuisku vuosina 2004-2006
* Ylen Elävä arkisto: Antti Tuisku yleisurheilijana (1997)

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Antti Tuisku |
| --- |
|  |
| Antti Tuiskun diskografia |
|  |
| **Studioalbumit** | 
* *Ensimmäinen*
* *Antti Tuisku*
* *Minun jouluni*
* *New York*
* *Rovaniemi*
* *Hengitän*
* *Kaunis kaaos*
* *Minun jouluni 2*
* *Toisenlainen tie*
* *En kommentoi*
* *Anatude*
* *Valittu kansa*
* *Sisään ja ulos*

 |
|  |
| **EP-levyt** | 
* *Master Workout*

 |
|  |
| **Kokoelmat** | 
* *Aikaa – Greatest Hits vol. 1*

 |
|  |
| **Singlet** | 
* "En halua tietää"
* "Yritä ymmärtää"
* "Kahdestaan"
* "Vaarallinen"
* "Tyhjä huone"
* "Läpi jään"
* "Yksityinen"
* "Palaan kotiin"
* "Lämmin lumi peittää maan"
* "Sekaisin"
* "Valo"
* "Levoton"
* "Tunturibiisi"
* "Hyppää kyytiin"
* "Ei aikaa"
* "Marraskuu"
* "Valovuodet (varjosi jäi)"
* "Juuret"
* "Viilto"
* "En kiellä"
* "Atlantti"
* "Hyökyaalto"
* "Yksinäinen"
* "Rakkaus on."
* "Jää tai mee"
* "Leila"
* "Mies"
* "Peto on irti"
* "Blaablaa (En kuule sanaakaan)"
* "Keinutaan"
* "Hiton pelkuri"
* "Party (papiidipaadi)"
* "Pyydä multa anteeks kunnolla"
* "Suurin fani"
* "Mä hiihdän"
* "Rahan takii"
* "Hanuri"
* "Aamukuuteen"
* "Tragedia"
* "Swäg"
* "Vedän sut henkeen"
* "Kumipuku"
* "Mikko vaan paketoi"
* "Valittu kansa"
* "Treenaa"
* "Huonoja ideoita"
* "Koti"
* "Grindr Mayhem"
* "Elämä tuulee beibi"
* "Baila por mi"

 |

 |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Taiteenala | 
* MusicBrainz

 |
|  |
| Henkilöt | 
* Elonet
* Yle

 |
|  |
| Muut | 
* Europeana

 |

 |